คุณคะ หนูมีอาการเจ็บทั่วบริเวณท้องทั้ง 2 ฝั่ง บางครั้งก็เจ็บลามไปถึงหน้าอก และบริเวณหัวใจ ได้ไปพบแพทย์แล้ว แพทย์แจ้งแค่ว่าเครียดลงกระเพาะ เพราะเหมือนมีลมในท้องด้วยกัน แต่หนูได้ทานยามานานแล้วไม่หาย ไม่หากี่รอบก็บอกแต่แบบเดิม อยากจะถามคุณว่า อาการเหล่านี้มีโอกาสเป็นโรคอย่างอื่นได้อีกมั้ยค่ะ
สวัสดีค่ะ การวินิจฉัยที่เป็นไปได้ในกรณีปวดท้องช่วงบนร้าวไปที่อกและหัวใจ-กระเพาะอาหารอักเสบ-กรดไหลย้อน มักมีแสบร้อนกลางอก แน่นอก ร่วมด้วยได้-เนื้องอกในหลอดอาหาร มักมาด้วยกลืนลำบาก-เนื้องอกในกระเพาะอาหาร มีอาการอิ่มเร็ว น้ำหนักลด-เจ็บจากโรคหัวใจขาดเลือด มักเจ็บเหมือนมีของหนักมาทับ ใจสั่น และมักร้ายแรงและเฉียบพลันค่ะ คือไม่เป็นเรื้อรัง และมักไม่พบในผู้ที่ไม่มีประวัติโรคหัวใจหรือโรคประจำตัวเช่นความดันสูง ไขมันสูง เบาหวานมาก่อน-กล้ามเนื้อและกระดูกอ่อนอักเสบ มักสัมพันธ์กับการขยับตัววหรือการกดบริเวณนั้นๆการให้ได้การวินิจฉัยที่แน่นอนคงต้องตรวจร่างกาย ร่วมกับส่งตรวจเพิ่มเติมร่วมด้วย เช่นถ้าสงสัยโรคหัวใจก็อาจต้องส่งเอ็กซเรย์ปอดกับส่งคลื่นไฟฟ้าหัวใจ ถ้าสงสัยโรคทางกระเพาะอาหารหรือกรดไหลย้อน อาจจะไม่มีการตรวจอะไรที่บอกได้ชัด แพทย์มักรักษาตามอาการ และให้ยาลดกรดมากิน ควรจะกินยาลดกรดตามที่แพทย์สั่งและกลับไปติดตามอาการตามนัดถ้ามี เพื่อดูว่าตอบสนองต่อการรักษาหรือไม่ ถ้าไม่แพทย์อาจจะพิจารณาเปลี่ยนการวินิจฉัยและตรวจร่างกายซ้ำอีกครั้งค่ะ หรือส่องกล้องดูทางเดินอาหารส่วนบนว่ามีความผิดปกติอะไรค่ะการดูแลตัวเองเบื้องต้น รับประทานยาลดกรด ยาลดอาการท้องอืด รับประทานอาหารอ่อนๆย่อยง่าย ไม่ทานมื้อใหญ่ นั่งหัวสูงหลังรับประทานอาหารอย่างน้อย 3 ชั่วโมง งดการดื่มชา กาแฟ แอลกอฮอล์ควรกลับไปพบแพทย์ถ้าอาการปวดท้องไม่ทุเลา ปวดมากขึ้นเรื่อยๆ ถ่ายดำ อาเจียนเป็นเลือด กลืนลำบาก การขับถ่ายเปลี่ยนแปลง คลื่นไส้ อาเจียน น้ำหนักลด เพราะอาจเป็นสัญญาณของโรคเนื้องอกในระบบทางเดินอาหารได้ค่ะ